Diari Oficial de la Generalitat Valenciana


Sumari del DOGV 3975, del 06-04-2001 (2001/1966)

ACORD de 31 de gener de 2001, de la Comissió Territorial d'Urbanisme de València, relatiu a la modificació unitat d'execució B del Pla General d'Ordenació Urbana d'Alzira.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1966


Data del document
:   31-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alzira
    * pla d'urbanisme

ACORD de 31 de gener de 2001, de la Comissió Territorial d'Urbanisme de València, relatiu a la modificació unitat d'execució B del Pla General d'Ordenació Urbana d'Alzira. [2001/X1966]
  
Vist l'expedient remés per l'Ajuntament d'Alzira referit a la modificació unitat d'execució B del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant el procediment simplificat en Notaria regulat en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Després del pertinent període d'exposició pública, en el qual no es van presentar al·legacions, es va aprovar provisionalment pel ple de l'Ajuntament en sessió del dia 22 de juliol de 1999.
  
Amb data 5 de juny de 2000 té entrada en el Registre de la Comissió Territorial d'Urbanisme de València documentació sobre esmena de deficiències remés per l'Ajuntament, la qual consta d'informe tècnic i plans d'ordenació.
  
Segon
  
L'expedient conté modificació del Pla General i programa. Al seu torn, la modificació del Pla General inclou memòria, plans d'informació i plans d'ordenació. Per la seua banda, el programa inclou avantprojecte d'urbanització, proposició juridicoeconòmica, proposta de conveni urbanístic i projecte de reparcel·lació.
  
Tercer
  
L'objecte de la modificació és canviar l'ordenació d'un àmbit de sòl urbà residencial. Es tracta de la unitat d'execució UE-B-B delimitada en el Pla General vigent, situada al sud del nucli urbà, al costat de la variant de la carretera CC-3322 d'Alzira a Tavernes de la Valldigna.
  
La modificació es justifica en l'escassa demanda de la tipologia d'edificació unifamiliar adossada i en la necessitat de resoldre una rotonda en la carretera CC-3322.
  
Quart
  
Durant la tramitació de l'expedient s'ha sol·licitat informe, amb data 26 d'octubre de 1999, a la Direcció General Obres Públiques (Divisió de Carreteres) de la COPUT sense que fins a la data es tinga constatació de la seua emissió.
  
Cinqué
  
La Comissió Territorial d'Urbanisme de València, en sessió de 26 de novembre de 1999, va adoptar l'acord de deixar sobre la taula l'expedient relatiu a la modificació del Pla General d'Alzira, relativa a la unitat d'execució UE-B, fins que no es presente la documentació complementària que justifique l'actuació en el marc del Pla General.
  
Amb data 27 de juliol de 2000, la Comissió Territorial d'Urbanisme de València va adoptar l'acord de suspendre l'aprovació definitiva de la referida modificació fins que no s'acredite l'adequació de l'ordenació proposada amb la del planejament general en tramitació.
  
Amb data 7 de desembre de 2000 té entrada, en el Registre de la Comissió Territorial d'Urbanisme de València, documentació remesa per l'Ajuntament d'Alzira, consistent en acord de Plenari municipal, de data 29 de novembre de 2000, pel qual s'acorda rectificar l'error material observat en el projecte de revisió del Pla General, i s'introdueixen en aquest les determinacions de la unitat en qüestió tal com es defineixen en el programa per al desenvolupament d'actuacions integrades de la unitat d'execució B.
  
Sisé
  
Alzira té el Pla General aprovat definitivament per la Comissió Provincial d'Urbanisme en data.
  
És de destacar que amb data 3 de juliol de 2000 té entrada en el Registre de la Comissió Territorial d'Urbanisme de València la Revisió del Pla General d'Alzira.
  
Seté
  
La comissió informativa de la Comissió Territorial d'Urbanisme de València, en sessió de 25 de gener de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), ja que s'entenen complits tots i cada un dels tràmits exigits en l'article 38 de la citada llei.
  
Segon
  
La documentació està completa, a l'afecte del compliment del que preceptua l'article 27 de la LRAU, ja que si bé no s'inclou un l'annex específic d'homologació si es considera que el seu contingut es troba arreplegat dins de la documentació remesa.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 31 de gener de 2001, acorda:
  
Aprovar definitivament la modificació unitat d'execució B del Pla General d'Ordenació Urbana d'Alzira.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de la present publicació.
  
Tot això sense perjuí que es puga exercir qualsevol altre recurs que s'estime oportú.
  
València, 31 de gener de 2001.- El secretari de la Comissió Territorial d'Urbanisme: José Manuel Palau Navarro.